**PÁLYÁZATI FELHÍVÁS**

**A Magyarországi Evangélikus Egyház Egyházzenei Bizottsága**

**pályázatot hirdetevangélikus templomi orgonák javításának, karbantartásának pénzügyi támogatására**

A pályázati eljárás során felosztható keret összege: **10.000.000.- Ft**

A pályázat beérkezési határideje: **2024. április 30.**

Elbírálási határidő: **2024. május 31.**

Célszerű a MEE Egyházzenei Bizottságát a pályázati szándékról legalább egy hónappal korábban értesíteni.

A pályázat utófinanszírozásos.

A támogatásra pontosan kitöltött és mellékletekkel együtt határidőre elküldött **adatlappal** lehet pályázni.

A pályázati adatlap letölthető az **egyhazzene.lutheran.hu** honlapról (e fájl folytatásaként is megtalálható), vagy postai úton igényelhető az alábbi címen:

**Egyházzenei Bizottság, Kendeh Gusztáv, 8360 Keszthely, Hévízi út 46.**

**Telefon: +36-20/770-37-41**

Az elkészült pályázati adatlapokat is ugyanerre a címre kérjük a fenti beérkezési határidőre eljuttatni. A postára adással párhuzamosan kérjük **elektronikusan is** elküldeni az **egyhazzene@lutheran.hu** címre!

A határidő után érkezett pályázatokat a pályázat elbírálásánál nem tudjuk figyelembe venni.

A pályázaton elnyert összeget legkésőbb 2024. december 31-éig szerződéssel le kell kötni.  
A felhasználásról **2025. december 1-ig** **szakmai és pénzügyi beszámolót** kell benyújtani a pályázat kiírójához. A beszámolót és a számlák hiteles másolatát elegendő e-mailben elküldeni az **egyhazzene@lutheran.hu** címre. Amennyiben az összeg felhasználása addig nem történik meg, a pályázati határozat érvényét veszti!

A pályázatok elbírálását az Egyházzenei Bizottság által felkért szakértők végzik.

A pályázati lehetőség kiterjedhet ― elsősorban fíliákban ― használt orgona beszerzésére, javítására vagy harmónium rendbetételére is, amivel a gyülekezeti ének vezetése megoldódik.

A benyújtott pályázat érvényességének feltételei:

* a beérkezési határidő betartása;
* a hiánytalanul kitöltött adatlap;
* 30 %-os önrész igazolása – (kis gyülekezetek történeti jelentőségű orgonáik esetében az elbírálás méltányossági alapon történik!);
* a felújítás alapjául szolgáló ― kellően részletezett ― költségvetés, árajánlat;
* a pályázatot megvalósító, legalább hangszerkészítő és -javító, orgonaépítő végzettséggel rendelkező személy(ek) megnevezése;
* a történeti jelentőségű orgonák esetében szakértő által készített restaurálási vagy orgonaépítő által készített ― a restaurálási Irányelveknek[[1]](#footnote-1) mindenben megfelelő ― részletes felújítási terv;
* a nem történeti jelentőségű orgonák esetében szakértő által készített szakvélemény és az orgonaépítő által készített (ár)ajánlat.

**A MEE Szabályzatban rendezi az pályázati pénzzel támogatott orgona-felújítások eljárási rendjét.** (Ez az ***egyhazzene.lutheran.hu*** honlapon megtalálható.) **Ennek betartása mindenkire nézve kötelező!**

Az elbírálásnál előnyt élveznek azok a gyülekezetek

* ahol igazoltan rendszeres zenei élet folyik, vagy ilyet terveznek;
* ahol a gyülekezet jelentős (30 %-ot meghaladó) önrészesedést tud felmutatni, vagy valamilyen alapítványi, önkormányzati stb. ― a konkrét összeget feltüntető ― támogatási szándéknyilatkozattal rendelkezik;
* ahol végzett kántor teljesít szolgálatot, vagy a leendő kántor beiskolázását az Evangélikus Kántorképző Intézetnél már elkezdték.

Budapest–Keszthely, 2024. január 26.

Egyházzenei Bizottság

**Adatlap**

**a Magyarországi Evangélikus Egyház Egyházzenei Bizottsága**

**által kiírt orgonajavítási pályázatra**

|  |  |
| --- | --- |
| Pályázó egyházközség neve |  |
| Címe |  |
| A pályázó képviselője | név:  pontos cím:  telefon:  e-mail: |
| Az orgona pontos helye |  |
| Az építő cég neve, az építés éve |  |
| Az orgona működtető rendszere | mechanikus  pneumatikus  elektromos |
| Az orgona diszpozíciója |  |
| Műemléki védelem alatt áll a hangszer? | igen-nem |
| Milyen gyakorisággal használják az orgonát liturgikus célra? |  |
| Milyen más alkalmakkor használják/tervezik használni a hangszert? (koncertek, zenés áhítatok) |  |
| A legutóbbi nagyobb karbantartás ideje,  mestere,  költsége |  |
| A hangszer állapotának, hibáinak leírása |  |
| A javítást vállaló mester neve, címe |  |
| A mester által adott árajánlat összege (munkaleírás, részletes költségvetés mellékletben) |  |
| A tervezett munka időpontja |  |
| A megvalósítandó cél eléréséhez rendelkezésre álló pénzeszközök |  |

Kelt:

képviselő aláírása

(lelkész vagy felügyelő)

1. Elfogadva az országos orgonás műemléki konferencia plénuma által 1993. október 14-én. Megjelent: *Magyar Egyházzene* I. évf. (1993/94) 1. szám, 104–111. o., *HangszerVilág* III. évf. 3. szám (1993. szept.–dec.), 3–13. o. (Ez nem azonos a KÖH honlapján található Irányelvekkel!) [↑](#footnote-ref-1)